SHBA: Një kompani nga Kalifornia paraqet aeroplanin e ri spiun
Ky aeroplan zbulimi është pjesë e një teknologjie të re ushtarake e cila përdoret edhe nga civilët
U deshën disa vjet për ndërtimin e të ashtuquajturit nano-kolibër që është një version me i vogël dhe më i manovrueshëm i aeroplanëve të telekomanduar të cilët tani përdoren nga ushtria amerikane në Irak dhe Afganistan. Kompania AeroVironment i prodhon dhe teston aeroplanët e telekomanduar në periferi të Los Anxhelosit. Aeroplanët e telekomanduar u mundësojnë vëzhguesve të identifikojnë objekte dhe të përcjellin lëvizjen e njerëzve në tokë. Aeroplani pa pilot që i ngjan kolibrit është i pajisur me një kamer dhe një transmetues. Ai drejtohet me telekomandë dhe fluturon duke i lëvizur krahët, thotë menaxheri e projektit Mathew Keennon. thotë ai Aeroplani i vogël pa pilot është ende eksperimental dhe ka kaluar disa faza të zhvillimit. Kërkesa dhe fondet për këtë projekt kanë ardhur nga Agjencia Amerikane e Mbrojtjes për Studimin e Projekteve të Avancuara, e cila ka kërkuar një makinë flutarake që mund të imitojë diçka nga natyra. Menaxheri i projektit Mathew Keennon thotë se projekti ishte një sfidë e madhe dhe interesante. Ndërkohë që kjo kompani po ndërton aeroplanin më të vogël pa pilot, ajo është duke testuar edhe aeroplanin më të madh të këtij lloji. Avioni gjigant pa pilot i quajtur Global Observer mund të kalojë mbi stratosferë, thotë Steven Gitlin, i cili shton: Zëdhënësi i kompanisë AeroVironment thotë se aeroplanët pa pilot përdoren edhe nga civilët për sigurinë e publikut dhe misionet e kërkim shpëtimit. Aeroplani i ri pa pilot nano-kolibër mund të shkojë në vende ku aeroplanët e mëdhenj nuk mund të shkojnë.